b'\n_START_ARTICLE_\nTanto\n_START_PARAGRAPH_\nTanto (\xe7\x9f\xad\xe5\x88\x80, kratek me\xc4\x8d) je samurajski no\xc5\xbe, ki je po navadi dolg med 15 in 30cm. Za razliko od katane in wakizashija je namenjen bodenju in ne sekanju. Prvi\xc4\x8d so se za\xc4\x8deli pojavljati v obdobju Heian, vendar ti me\xc4\x8di niso imeli nikakr\xc5\xa1ne umetni\xc5\xa1ke vrednosti in njihov namen je bil izklju\xc4\x8dno le kot oro\xc5\xbeje. V obdobju kamakura pa so se za\xc4\x8deli pojavljati tanti z umetni\xc5\xa1kimi motivi. Takrat je za\xc4\x8del kovati Yoshimitsu (najbolj slavni izdelovalec tantov v japonski zgodovini). Izdelovanje tega oro\xc5\xbeja se je pove\xc4\x8devalo vse do obdobja Muromachi in nato upadlo v obdobju Shinto (obdobje\xc2\xa0\xc2\xbbnovega me\xc4\x8da\xc2\xab), posledica tega je, da so tanti iz tega obdoja precej redki._NEWLINE_Njegova popularnost se je znova pove\xc4\x8dala v obdobju Shin-Shinto (obdobje\xc2\xa0\xc2\xbbnovega novega-me\xc4\x8da\xc2\xab) in proizvodnja se je znova pove\xc4\x8dala._NEWLINE_No\xc5\xbee tanto so ve\xc4\x8dinoma nosili samuraji, navadni ljudje jih navadno niso posedovali. \xc5\xbdenske so v\xc4\x8dasih za samoobrambo nosile majhen tanto, imenovan kaiken, ki so ga skrile v svoj obi. Pred 16. stoletjem je samuraj nosil tanto in tachi, to se je pozneje zamenjalo z vakiza\xc5\xa1ijem in katano. Tanto je bil tudi priljubljeno oro\xc5\xbeje nind\xc5\xbe, ki so ga ob\xc4\x8dudovali zaradi njegove lahkote in koristnosti. Tanto je bil tudi priljubljeno oro\xc5\xbeje jakuz.\n_START_SECTION_\nOd obdobja Heian do Muromachi\n_START_PARAGRAPH_\nNo\xc5\xbei tanto so se prvi\xc4\x8d pojavili v obdobju Heian, takrat pa so bili bolj redko uporabljeni kot oro\xc5\xbeje. Z za\xc4\x8detkom obdobja Kamakura so postajali tanti bolj estetsko oblikovani, hira in uchi-sori pa sta bili takrat najbolj priljubljeni verziji tega no\xc5\xbea. Nekje sredi obdobja Kamahura se je \xc5\xa1tevilo tantov za\xc4\x8delo ve\xc4\x8dati, nov stil tanta imenovan Kanmuri-otoshi je postal najbolj raz\xc5\xa1irjen v mestih Kyoto in Yamato. Zaradi stila me\xc4\x8devanja, ki ga je predstavil tachi v poznem obdobju Kamahura, so tani postajali vse dalj\xc5\xa1i in \xc5\xa1ir\xc5\xa1i. Za\xc4\x8detek Hachimanske vere je postal viden v graviranju tantov. Hamon (kova\xc5\xa1tvo me\xc4\x8da) je bil podoben tachijevem z nekaj manj\xc5\xa1imi razlikami. V obdobju Nambokucho so kovali tante vse do dol\xc5\xbeine \xc5\xa1tiridesetih centimetrov za razliko od prej\xc5\xa1nje normalne dol\xc5\xbeine tridesetih centimetrov. Nekje v tem \xc4\x8dasu sta nastala dva prevladujo\xc4\x8da hamon stila.; starej\xc5\xa1i stil, bolj fin in umetni\xc5\xa1ki in novi stil, ki je bil bolj razko\xc5\xa1en. Z za\xc4\x8detkom obdobja Murimachi je nenehno bojevanje povzro\xc4\x8dilo masovno proizvodnjo oro\xc5\xbeja, s tem se je pove\xc4\x8dala proizvodnja oro\xc5\xbeja in zni\xc5\xbeala kvaliteta navadnih me\xc4\x8dev, posebej izdelani me\xc4\x8di pa so kvaliteto ohranili.\n_START_SECTION_\nOd Memoya do zgodnjega Edo obdobja\n_START_PARAGRAPH_\nPribli\xc5\xbeno dvestopetdeset let je bila Japonska zdru\xc5\xbeena, v njej pa ni v tem \xc4\x8dasu potekala nobena vojna. V tem \xc4\x8dasu miru ni bilo velike potrebe po oro\xc5\xbeju. To je vodilo v izpopolnjevanje znanja mojstrskih kova\xc4\x8dev in izumljanje novih vrst oro\xc5\xbeja. Med tem \xc4\x8dasom sta nastala katana in wakizashi, ki sta zamenjala mesto tachija in tanta, ki sta bili prej najbolj uporabljeni oro\xc5\xbeji. V tem obdobju je iz tega razloga tudi najbolj upadlo \xc5\xa1tevilo novih skovanih tantov. Edini, ki so bili skovani so bili kopije no\xc5\xbeev iz prej\xc5\xa1njih obdobij.\n_START_SECTION_\nPozno Edo obdobje\n_START_PARAGRAPH_\nTudi v tem obdobju je bilo kovanje tantov zelo omejeno. Tisti, ki pa so jih kovali so se zgledovali po prej\xc5\xa1njih obdobjih Kamakura, Nambokucho ali Muromachi._NEWLINE__NEWLINE_Oseba, ki je najbolj pripomogla h kovanju tantov v tem obdobju je bil Suishinshi Masahide.'